Kart over de av Boko Haram kontrollerre områder pr. 10. april 2015, vist med mørkegrått.
Den største utbredelse av det område Boko Haram har hatt kontrol over, i januar 2015, vist med mørkegrått.
**Boko Haram** (*hausa,* figurativt, «vestlig utdannelse er en synd») er en nigeriansk islamistisk militant gruppe grunnlagt av Mohammed Yusuf i 2002. Abubakar Shekau framstår som dagens leder. De har hatt sitt hovedkvarter i byen Maiduguri i delstaten Borno. Militsens mål er å innføre Sharia-lover i hele Nigeria, og gruppens forløpere har vært i konflikt med regjeringen og kristne helt siden begynnelsen av 1950-årene. Lokalbefolkningen kaller ofte gruppens medlemmer for «talibanere». I 2011 var gruppen ansvarlig for mer enn 450 drap i Nigeria. Boko Haram er aktiv også i Niger, Tsjad og nordre Kamerun.

Den 26. juli 2009 kom gruppen i konflikt med regjeringen i delstaten Bauchi under en demonstrasjon, og politiet arresterte flere medlemmer av gruppen som de mistenkte for å planlegge et attentat. Dagen etterpå satte Boko Haram-aktivister flere kirker, en politistasjon, et tollvesenkontor og et fengsel i Borno i brann. Regjeringen svarte med en massiv militær offensiv, og omkring 700 mennesker ble drept under den fem dager lange krigen, deriblant høytstående medlemmer. Yusuf forsøkte å flykte, men ble innhentet og pågrepet.

I januar 2012 utførte Boko Haram en serie angrep som førte til rundt 200 dødsfall.

Den 14. april 2014 drepte Boko Haram 75 mennesker i et terrorangrep mot en busstasjon i Nigerias hovedstad Abuja. Natt til 15. april 2014 ble 276 skolejenter bortført fra en internatskole i Chibok i delstaten Borno.

I mars 2015 knyttet Boko Haram seg til ISIL, og i april 2015 begynte gruppen å kalle seg **Islamic State's West Africa Province (ISWAP)**, skjønt uten at dette har grepet om seg. Fra tidligere har den bekjent slektskap til Taliban, og blant befolkningen i det nordøstre Nigeria er betegnelsen *Taliban* om dem utbredt.

Referanser
----------

1. ↑  Boko Haram is battle for 2015, says Chukwumerije Arkivert 1. januar 2012 hos Wayback Machine. By Ogbonnaya Obinna. The Nation. 29/09/2011
2. ↑  allafrica.com
3. ↑  The Abuja Bomber | The News Nigeria Arkivert 28. mars 2012 hos Wayback Machine.
4. ↑  Tjørhom, Vegard. «Boko Haram-frykt også i Niger, Tsjad og Kamerun». *NRK*. Besøkt 7. november 2018.
5. ↑  «Boko Haram makes rare strike in Nigeria's north», YouTube
6. ↑  «Terrorists kidnap more than 200 Nigerian girls». *USA TODAY* **(engelsk)**. Besøkt 10. april 2017.
7. ↑  «For ett år siden ble 276 jenter kidnappet av Boko Haram: - Har manglet både evne og vilje til å redde dem». *Dagbladet.no* **(norsk)**. 14. april 2015. Besøkt 10. april 2017.
8. ↑  Ritzau: Boko Haram sværger troskab til Islamisk Stat, Terrorgruppe i Nigeria slår sig til Islamisk Stat, oplyser Reuters, Politiken, København, 7,3,2015 -
9. ↑
10. ↑   Kämpfe in Nigeria: Islamistenführer Yusuf von Sicherheitskräften getötet, Das Erste, Tagesschau, 2009-07-31  2009-08-03
11. ↑  *'Boko Haram attack' frees hundreds of prisoners* BBC online, 8. September 2010

Eksterne lenker
---------------

* (no) Bakgrunnsinformasjon om konflikten i regionen hos FN-sambandets nettsted Globalis.no


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** SUDOC **·** NKC
 |